KOMISIJOS REGLAMENTAS (EB) Nr. 489/2006
2006 m. kovo 24 d.
iš dalies keičiantis Reglamentą (EB) Nr. 796/2004 dėl pluoštinių kanapių, kurios atitinka tiesioginių išmokų skyrimo reikalavimus, veislių
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2003 m. rugsėjo 29 d. Tarybos reglamentą (EB) Nr. 1782/2003, nustatantį bendrąsias tiesioginės paramos schemų pagal bendrą žemės ūkio politiką taisykles ir nustatantį tam tikras paramos schemas ūkininkams bei iš dalies keičiantį Reglamentus (EEB) Nr. 2019/93, (EB) Nr. 1452/2001, (EB) Nr. 1453/2001, (EB) Nr. 1454/2001, (EB) Nr. 1868/94, (EB) Nr. 1251/1999, (EB) Nr. 1254/1999, (EB) Nr. 1673/2000, (EEB) Nr. 2358/71 ir (EB) Nr. 2529/2001 (1), ypač į jo 52 straipsnio 2 dalį,
kadangi:
(1)
2004 m. balandžio 21 d. Komisijos reglamentu (EB) Nr. 796/2004, nustatančiu išsamias kompleksinio paramos susiejimo, moduliavimo ir integruotos administravimo ir kontrolės sistemos, numatytų Tarybos reglamente (EB) Nr. 1782/2003, nustatančiame bendrąsias tiesioginės paramos schemų pagal bendrąją žemės ūkio politiką taisykles ir nustatančiame tam tikras paramos schemas ūkininkams, įgyvendinimo taisykles (2), nustatomos Reglamento (EB) Nr. 1782/2003 taikymo taisyklės, inter alia, dėl tetrahidrokanabinolio kiekio kanapėse patikrinimo.
(2)
Pagal Reglamento (EB) Nr. 796/2004 33 straipsnio 2 dalį valstybės narės pateikė Komisijai patikrinimų rezultatus, kuriuose nurodytas tetrahidrokanabinolio kiekis 2005 m. pasėtų veislių kanapėse. Į šiuos rezultatus reikėtų atsižvelgti sudarant pluoštinių kanapių, kurios atitinka tiesioginių išmokų skyrimo reikalavimus, veislių sąrašą ateinantiems prekybos metams bei laikinai patvirtintų kanapių veislių sąrašą 2006-2007 prekybos metams. Siekiant patikrinti tetrahidrokanabinolio kiekį kanapėse, tam tikroms jų veislėms turėtų būti taikoma B procedūra, numatyta Reglamento (EB) Nr. 796/2004 I priede.
(3)
Todėl Reglamentas (EB) Nr. 796/2004 turėtų būti atitinkamai iš dalies pakeistas.
(4)
Šiame reglamente numatytos priemonės atitinka Tiesioginių išmokų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 796/2004 II priedas yra pakeičiamas šio reglamento priedu.
2 straipsnis
Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
Jis taikomas nuo 2006-2007 prekybos metų.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2006 m. kovo 24 d.